ଝାରସୁଗୁଡ଼ା, ସେପ୍ଟେମ୍ବର ୨୯(ଲୋକାଲ ୱାୟାର): ବୌଦ୍ଧର ଡେପୁଟି କଲେକ୍ଟର ଶରତ ବାଗଙ୍କୁ ପତ୍ନୀ ନିର୍ଯାତନା ଅଭିଯୋଗରେ ଗିରଫ କରାଯାଇଥିବା ବେଳେ ମଙ୍ଗଳବାର କୋର୍ଟରେ ସେ ପତ୍ନୀଙ୍କୁ କ୍ଷମା ପ୍ରାର୍ଥନା କରିବା ପରେ ସର୍ତ୍ତମୂଳକ ଜାମିନ ପାଇଥିବା ପୁଲିସ କହିଛି ।
ଶ୍ରୀ ବାଗଙ୍କ ନାମରେ ଅଭିଯୋଗ ହୋଇଥିଲା ଯେ ଅନ୍ୟ ଝିଅଙ୍କ ସହ ସମ୍ପର୍କ ଥିବାର ସେ କହିବାରୁ ସ୍ୱାମୀ ଓ ସମ୍ପର୍କୀୟମାନେ ତାଙ୍କୁ ମାଡ଼ ମାରିଥିଲେ ।
ଏ ନେଇ କୋଲାବିରା ଥାନା ଅଧୀନ ବିଟିଏମ ଫାଣ୍ଡିରେ ପତ୍ନୀ ଡାଲିଆ ଦେବନାଥ ଅଭିଯୋଗ କରିଥିଲେ । ବିଟିଏମ ପୁଲିସ ଶରତଙ୍କୁ ଗତକାଲି ରାତି ଗିରଫ କରିଥିଲେ ।
ମଙ୍ଗଳବାର ତାଙ୍କୁ କୋର୍ଟ ଚାଲାଣ କରାଯାଇଥିଲା । ତେବେ ସେ ପତ୍ନୀଙ୍କୁ କ୍ଷମା ପ୍ରାର୍ଥନା କରିବା ସହ ଭଲ ସମ୍ପର୍କରେ ପତ୍ନୀଙ୍କ ସହ ରହିବାକୁ କଥା ଦେଇଥିଲେ ।
ତେଣୁ କୋର୍ଟ ତାଙ୍କୁ ୫୦ ହଜାର ଟଙ୍କାର ବ୍ୟକ୍ତିଗତ ମୁଚାଲିକା ସହ ପୁଲିସକୁ ତଦନ୍ତରେ ସହଯୋଗ କରିବା, ନିର୍ଯାତନା ଘଟଣାର ପୁନରାବୃତ୍ତି ନକରିବା ସର୍ତ୍ତରେ ଜାମିନ ମଞ୍ଜୁର କରିଛନ୍ତି ।
